Du innkalles med dette til møte i

|  |  |
| --- | --- |
| **Råd** | Trøgstad og Båstad menighetsråd |
| **Møtedato** | 20. september 2023 |
| **Møtetid** | Kl 18.30 |
| **Møtested** | Kirkestallen, Trøgstad |

**Innkalte:** Ellen Løchen Børresen, Terje Østby, Even Enger, Hanne Aksberg Krogh,

Wenche Mysen, Toril Aas, Berit Movik Lo, Kjersti Marken, Åshild Moen Arnesen, Liv Serina Dale.

*Meld fra om eventuelt forfall til Liv Serina Dale*

**Ord for kvelden og kaffeansvarlig:** Liv Serina

**Sak 41/23 Godkjenning av møtebok fra forrige møte og godkjenning av innkalling til dette møtet.**

Forslag til vedtak: Møtebok og innkalling godkjennes

**Sak 42/23 Misjonsavtalen**

Elisabeth (som er menighetens Misjonskontakt) og Kjersti ser på avtalen og evt andre muligheter, og legger fram et forslag.

**Sak 43/23 Altervin**

Brev fra Gudstjenesteutvalget:

Lageret med altervin er i ferd med å tømmes. I den anledning kom følgende spørsmål opp i gudstjenesteutvalget (GU). Skal vi ha rød eller hvit vin? Skal det være med eller uten alkohol?

Det er menighetsrådet (MR) som tar denne avgjørelsen. GU drøftet saken og vil komme med følgende anbefaling. GU ønsker at det skal brukes rødvin ved nattverden, noe det har kommet innspill på fra menigheten også. GU har ikke tatt stilling til om vinen skal være med eller uten alkohol.

Saken oversendes menighetsrådet.

Mvh

Gudstjenesteutvalget i Trøgstad og Båstad menighet

v/ Ellen Løchen Børresen

Vi drøfter saken i Menighetsrådet.

**Sak 44/23 Frivillig-festen 12. oktober.**

Den nye prosten, Kjartan Bergslid kommer. Organist i Hobøl og Tomter, Christer Berntzen, spiller piano og synger. Bevertning.

 De ansatte har sagt seg villig til å ta seg av serveringen og kjøkkenarbeidet.

 Ideer til annet program på kvelden.

**Sak 45/23 Oppslagstavler**

Vi vurderer om vi trenger oppslagstavle som skal stå på Kirkestallen. Mange går forbi den i løpet av dagen. Hva med oppslagstavle i Båstad? Kanskje på veggen til redskapshuset ved kirkegården. Hvem skal ha ansvaret for å sette inn nytt, og fjerne gammelt?

 Ellen sjekker med snekker om design og pris.

**Sak 46/23 Menighetsrådsvalget**

Vi evaluerer Kirkevalget 2023. Avvikling i Trøgstad og Båstad Menighet.

**Sak 47/23 Orienteringer**

* Gudstjenesteutvalget og Fellesrådet ved Ellen.
* Teamet ved Kjersti
* Diverse brev og innspill ved Liv Serina

**Sak 48/23 Eventuelt**

Vel møtt!

*Liv Serina Dale* (sign.)

Leder i Menighetsrådet